

**แผนการตรวจสอบภายใน**

**ประจำปีงบประมาณ 2563**

**องค์การบริหารส่วนตำบลหนองไม้ไผ่**

**อำเภอหนองบุญมาก จังหวัดนครราชสีมา**

**หน่วยตรวจสอบภายใน**

**องค์การบริหารส่วนตำบลหนองไม้ไผ่**

**องค์การบริหารส่วนตำบลหนองไม้ไผ่ อำเภอหนองบุญมาก จังหวัดนครราชสีมา**

**หน่วยตรวจสอบภายใน**

**แผนการตรวจสอบภายใน ปีงบประมาณ พ.ศ. 2563**

**---------------------------------------**

**1. หลักการ** การตรวจสอบภายในเป็นปัจจัยสำคัญ ที่จะช่วยให้การดำเนินงานตามภารกิจขององค์การบริหารส่วน ตำบลหนองไม้ไผ่ เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาด และลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญ ที่แทรกอยู่ในการปฏิบัติงานตามปกติซึ่งจะต้องมีการกระทำอย่างเป็นขั้นตอนถูกต้องตามระเบียบ และกฎหมายที่กำหนด โดยฝ่ายผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหารเพื่อให้สามารถบรรลุวัตถุประสงค์ของการดำเนินงาน อีกทั้งยังเป็นการกำหนดให้มีลักษณะงานวิธีการปฏิบัติที่มีขอบเขตแนวทางที่ถูกต้องและใช้เป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐาน ประกอบกับมีระเบียบข้อบังคับตลอดจน กฎหมายต่าง ๆ ที่เกี่ยวข้องจะทำให้การปฏิบัติงานขององค์การบริหารส่วนตำบลหนองไม้ไผ่เป็นไปอย่างถูกต้องและเป็นไปตามวัตถุประสงค์ของทางราชการ นอกจากนี้การจัดทำแผนการตรวจสอบภายในยังเป็นการดำเนินการให้ถูกต้องตามระเบียบกระทรวงมหาดไทยว่าด้วยการตรวจสอบภายในขององค์กรปกครองส่วนท้องถิ่น พ.ศ. 2545 และระเบียบคณะกรรมการการตรวจเงินแผ่นดินว่าด้วยการปฏิบัติหน้าที่ของผู้ตรวจสอบภายใน พ.ศ. 2546

**2. วัตถุประสงค์การตรวจสอบ** 2.1 เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆ ทางด้านการเงินการบัญชีและด้านอื่น ๆ ที่เกี่ยวข้อง2.2 เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรีและนโยบายที่กำหนด 2.3 เพื่อสอบทานระบบการควบคุมภายในของหน่วยรับตรวจว่าเพียงพอและเหมาะสม2.4 เพื่อติดตามและประเมินผลการดำเนินงาน ตลอดจนให้ข้อเสนอแนะ หรือแนวในการปรับปรุงแก้ไขการปฏิบัติงานด้านต่าง ๆ ให้มีประสิทธิภาพประสิทธิผลและประหยัด 2.5 เพื่อให้หัวหน้าส่วนราชการได้ทราบปัญหาการปฏิบัติงานของผู้ใต้บังคับบัญชาและสามารถตัดสินใจแก้ไขปัญหาต่าง ๆ ได้อย่างรวดเร็วและทันเหตุการณ์  **3. ขอบเขตการตรวจสอบ** 3.1 ครอบคลุมการตรวจสอบ วิเคราะห์รวมทั้งการประเมินความเพียงพอ และประสิทธิผลประสิทธิภาพของระบบการควบคุมภายในตลอดจนประเมินคุณภาพของการปฏิบัติงานที่รับผิดชอบของหน่วยรับตรวจ จำนวน 3 ส่วน ประกอบด้วย

-2-

1) สำนักงานปลัด 2) กองคลัง 3) กองช่าง

3.2 แนวทางการตรวจสอบภายใน (1) ตรวจสอบความถูกต้องและเชื่อถือได้ของข้อมูลและตัวเลขต่าง ๆ ด้วยเทคนิค และวิธีการ ตรวจสอบที่ยอมรับโดยทั่วไปปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ (2) ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่น ๆ ขององค์การบริหารส่วนตำบลหนองไม้ไผ่ ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรีตลอดจนตรวจสอบระบบการดูแดรักษาและความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผลและประหยัด (3) ประเมินผลการปฏิบัติงานและเสนอแนะวิธีการหรือมาตรการในการปรับปรุง แก้ไข เพื่อให้ การปฏิบัติงานตาม (1) และ (2) เป็นไปโดยมีประสิทธิภาพ ฯลฯ (4) สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทาง ราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

3.3 วิธีการตรวจสอบ 1) การสุ่ม 2) การตรวจนับ 3) การคำนวณ ทดสอบการบวกเลข 4) การตรวจสอบเอกสารหลักฐาน (ตามระเบียบที่เกี่ยวข้อง) 5) ตรวจสอบการผ่านรายการ 6) การสอบทาน 7) การสังเกตการณ์ปฏิบัติงาน 3.4 ระยะเวลาของข้อมูลที่ตรวจสอบ ตรวจสอบข้อมูลปีงบประมาณ พ.ศ. 2563 (1 ตุลาคม 2562 - 30 กันยายน 2562) 3.5 รายละเอียดประกอบขอบเขตการตรวจสอบ ปรากฏตามเอกสารแนบท้าย

**4. ผู้รับผิดชอบในการตรวจสอบ** นายยุทธภูมิ ธีระวัฒนา ตำแหน่ง นักจัดการงานทั่วไปปฏิบัติการ ได้รับแต่งตั้งเป็นผู้ปฏิบัติหน้าที่ เจ้าหน้าที่ตรวจสอบภายใน ตามคำสั่งองค์การบริหารส่วนตำบลหนองไม้ไผ่ ที่ 188 /2562 ลงวันที่ 1 ตุลาคม พ.ศ. 2562

-3-

**5. งบประมาณที่ใช้ในการตรวจสอบ** เนื่องจากเป็นการตรวจสอบภายในหน่วยงาน จึงไม่มีค่าใช้จ่ายในการดำเนินการ

**ลงชื่อ ผู้เสนอแผนการตรวจสอบ**

(นายยุทธภูมิ ธีระวัฒนา) ตำแหน่ง นักจัดการงานทั่วไปปฏิบัติ วันที่ 7 เดือน ตุลาคม พ.ศ.2562

**ลงชื่อ ผู้เห็นชอบแผนการตรวจสอบ**

(นางสาวปริยากร ศรีระการ) ตำแหน่ง ปลัดองค์การบริหารส่วนตำบลหนองไม้ไผ่ วันที่ 7 เดือน ตุลาคม พ.ศ.2562

**ลงชื่อ ผู้อนุมัติแผนการตรวจสอบ**

(นายอานนท์ หาญสูงเนิน) ตำแหน่ง นายกองค์การบริหารส่วนตำบลหนองไม้ไผ่ วันที่ 7 เดือน ตุลาคม พ.ศ.2562